CELEX: 62006CA0404
Language: lt
Date: 2008-04-17 00:00:00
Title: Byla C-404/06 2008 m. balandžio 17 d. Teisingumo Teismo (pirmoji kolegija) sprendimas ( Bundesgerichtshof (Vokietija) prašymas priimti prejudicinį sprendimą) byloje Quelle AG prieš Bundesverband der Verbraucherzentralen und Verbraucherverbände (Vartotojų apsauga — Direktyva 1999/44/EB — Vartojimo prekių pardavimas ir susijusios garantijos — Pardavėjo teisė reikalauti, kad sutarties neatitinkančios prekės pakeitimo atveju vartotojas sumokėtų kompensaciją už naudojimąsi šia preke — Nemokamas naudojimasis sutarties neatitinkančia preke)

7.6.2008   
            
            
               LT
            
            
               Europos Sąjungos oficialusis leidinys
            
            
               C 142/6
            
         2008 m. balandžio 17 d. Teisingumo Teismo (pirmoji kolegija) sprendimas (Bundesgerichtshof (Vokietija) prašymas priimti prejudicinį sprendimą) byloje Quelle AG prieš Bundesverband der Verbraucherzentralen und Verbraucherverbände
   
   (Byla C-404/06) (1)
   
   (Vartotojų apsauga - Direktyva 1999/44/EB - Vartojimo prekių pardavimas ir susijusios garantijos - Pardavėjo teisė reikalauti, kad sutarties neatitinkančios prekės pakeitimo atveju vartotojas sumokėtų kompensaciją už naudojimąsi šia preke - Nemokamas naudojimasis sutarties neatitinkančia preke)
   (2008/C 142/08)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesgerichtshof
   Šalys pagrindinėje byloje
   Ieškovė: Quelle AG
   Atsakovė: Bundesverband der Verbraucherzentralen und Verbraucherverbände
   Dalykas
   Prašymas priimti prejudicinį sprendimą — Bundesgerichtshof — 1999 m. gegužės 25 d. Europos Parlamento ir Tarybos direktyvos 1999/44/EB dėl vartojimo prekių pardavimo ir susijusių garantijų tam tikrų aspektų (OL L 171, p. 12) 3 straipsnio išaiškinimas — Nacionalinės teisės aktų pardavėjui suteikta teisė prašyti vartotojo atlyginti už sutarties neatitinkančios prekės naudojimą per laikotarpį iki jos pakeitimo
   Rezoliucinė dalis
   1999 m. gegužės 25 d. Europos Parlamento ir Tarybos direktyvos 1999/44/EB dėl vartojimo prekių pardavimo ir susijusių garantijų tam tikrų aspektų 3 straipsnis turi būti aiškinamas taip, kad jis draudžia nacionalinės teisės aktus, leidžiančius pardavėjui, jeigu jis pardavė sutarties neatitinkančią vartojimo prekę, reikalauti iš vartotojo kompensacijos už sutarties neatitinkančios prekės naudojimą iki jos pakeitimo nauja.
   
      (1)  OL C 310, 2006 12 16.